Source: http://sodnapraksa.si/?q=130/2016&database%5BSOVS%5D=SOVS&_submit=i%C5%A1%C4%8Di&order=code&direction=desc&rowsPerPage=20&page=0&id=2015081111398379
Timestamp: 2020-04-03 16:03:14+00:00
Document Index: 830024

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

VSRS sklep I R 89/2016
ECLI:SI:VSRS:2016:I.R.89.2016
VS0018434
dr. Ana Božič Penko (pred.), dr. Mateja Končina Peternel (poroč.), Karmen Iglič Stroligo
določitev krajevne pristojnosti po višjem sodišču - delegacija pristojnosti iz tehtnih razlogov - objektivna nepristranskost sodišča - zakonec sodnika pristojnega sodišča kot priča v postopku - zakonec sodnika pristojnega sodišča kot sorodnik stranke v postopku
Okoliščina, da je žena sodnika in vodje pravdnega oddelka pristojnega sodišča sorodnica nasprotnega udeleženca in kot priča predlagana v konkretnem postopku odvzema poslovne sposobnosti, predstavlja drug tehten razlog za prenos pristojnosti.
Za odločanje o pritožbi se določi Višje sodišče v Kopru.
1. Okrajno sodišče v Radovljici je zavrnilo predlagateljev predlog za odvzem poslovne sposobnosti nasprotnemu udeležencu. Zoper to odločitev je predlagatelj vložil pritožbo, za obravnavo katere je pristojno Višje sodišče v Ljubljani. To podaja predlog za prenos pristojnosti za odločanje o pritožbi na drugo stvarno pristojno sodišče, saj je nasprotni udeleženec sorodnik žene sodnika in vodje pravdnega oddelka tega sodišča. Na njene navedbe se v postopku sklicuje predlagatelj, predlagana je tudi kot priča.
2. Predlog je utemeljen.
3. Po 67. členu Zakona o pravdnem postopku (v nadaljevanju ZPP) lahko Vrhovno sodišče na predlog strank ali pristojnega sodišča določi drugo stvarno pristojno sodišče, da postopa v zadevi, če je očitno, da se bo tako lažje opravil postopek, ali če so za to drugi tehtni razlogi. Drug tehten razlog v smislu 67. člena ZPP je tudi zahteva po objektivni nepristranskosti sodišča. Ta mora izključiti vsako okoliščino, ki bi lahko omajala zaupanje strank in javnosti v odločanje sodišča.
4. Okoliščina, da je žena sodnika in vodje pravdnega oddelka pristojnega sodišča sorodnica nasprotnega udeleženca in kot priča predlagana v konkretnem postopku odvzema poslovne sposobnosti, narekuje sklep, da bi bilo z odločanjem o pritožbi na Višjem sodišču v Ljubljani lahko ogroženo zaupanje udeležencev in javnosti v nepristranskost sodišča, ter predstavlja drug tehten razlog za prenos pristojnosti v smislu 67. člena ZPP. Vrhovno sodišče je zato predlogu za prenos pristojnosti ugodilo in za odločanje o pritožbi določilo drugo stvarno pristojno sodišče, to je Višje sodišče v Kopru.
Sklep I R 164/2007, enako tudi I R 159/2007
Sklep I R 42/2008
Sklep I R 37/2008
P2RvYy0yMDE1MDgxMTExMzk4Mzc5